כיכר המפרשים

כיכר הַמִּפְרָשִׂים (המכונה גם בשיבוש הלשון כיכר המפרשיות) היא מעגל תנועה באשדוד הקרוי על שם יהדות סלוניקי, ומחבר את שדרות מנחם בגין ומשה דיין וכן את רחוב אקסודוס. במרכז הכיכר נמצא פסל המפרשים שנועד לדמות מפרשים השטים על פני הים. הפסל נוצר על ידי הפסל ישראל הדני. הכיכר נחנכה ביוני 1999. בחגיגות יום העצמאות נערכות הופעות בכיכר. ביוני 2024, פורסמה תוכנית להקמת ספרייה עירונית חדשה בקריית התרבות ע"ש צבי צילקר, בצומת שדרות משה דיין ושדרות מנחם בגין, צפון-מזרחית לכיכר. פסל המפרשים נוצר על ידי הפסל ישראל הדני. הפסל נישא לגובה של 15 מטרים, ועשוי פלדה מרותכת. גופם של המפרשים שקוע ברצפת הכיכר – שנועדה לדמות את הים – ואילו הפסל מדמה את המפרשים השטים על פניו. עיריית אשדוד נוהגת – בדומה לכיכר עין השמש ("היובל") – להאיר באור צבעוני את הפסל בלילות לציון הזדהות עם אירועים לאומיים ועולמיים כמתקפות טרור על ישראל ועם מלחמותיה, וכן לשם הגברת מודעות, למשל בחודש המודעות לסרטן. ב-2006, לרגל יובל לעיר אשדוד, הנפיק דואר ישראל דף מזכרת שבמרכזה כיכר המפרשים. ב-2016, דמות הפסל הושאלה לסמלה החדש של עיריית אשדוד לרגל ציון 60 שנים להיווסדות העיר, בעיצובו של תושב העיר, שמואל יהודה אויש. ב-2018 הפסל עבר שיפוץ ותחזוקה. בינואר 2022 הוצב פסל נוסף של ישראל הדני בקרבת כיכר המפרשים – הפסל מחווה ספירלית בכיכר גן העיר המובילה לכיכר המפרשים במורד שדרות מנחם בגין. בנובמבר 2023, במהלך מלחמת חרבות ברזל, יחד עם כיכר עין השמש (היובל) הפסל הואר בצהוב כאות סולידריות עם הישראלים שנחטפו לעזה במלאת חודש למתקפת הפתע הטרוריסטית של חמאס. בינואר 2024, הפסל הואר בכתום לציון יום הולדת שנה לכפיר ביבס – תינוק ישראלי שנחטף לעזה עם משפחתו במהלך הטבח בניר עוז. ערך מורחב – שואת יהודי יוון הכיכר היא אות לזכר קהילת יהדות סלוניקי (ירושלים דבלקן), שהתיישבה ביוון לאחר גירוש ספרד והייתה שם לקהילה פורייה של עובדי נמל ותעשייה. בשנות ה-30 עלו כ-10,000 מבני הקהילה לארץ ישראל ותרמו תרומה מכרעת לתחום הימאות – רבים מהם עבדו בנמל חיפה, והם היו מעורבים באופן בולט בהקמת נמל תל אביב ותפעולו בעקבות השבתת נמל יפו במהלך המרד הערבי הגדול. ב-1941, עם כניסת כוחות הכיבוש הגרמנים הנאצים, נשלחו 50 אלף מבני הקהילה למיתה במשרפות בגטאות אושוויץ ובירקנאו. הקהילה כמעט והושמדה כליל, ובסלוניקי לבדה נשארו רק 2,000 יהודים, כאשר ערב מלחמת העולם השנייה חיו בסלוניקי כ-55,000 יהודים. חלקם הגדול של יהודי הקהילה ששרדו עלו לארץ ותרמו רבות בבניית נמלי תל אביב ויפו. בשנת 1965, עם הפסקת השימוש בנמל יפו וחניכתו של נמל אשדוד והפעלתו לשם פריקה וטעינה, בני הקהילה עברו לעיר, בנו בה את ביתם ועזרו בפיתוח הנמל. על שלט הצופה לכיכר ומסביר על אודותיה, נכתב: על תרומתם הרבה של יהודי סלוניקי להקמת מדינת ישראל ובניית אשדוד והנמל בפרט החליטו קברניטי אשדוד להנציח כיכר זו הצופה אל הים ומסמלת: נחישות, גבורה, יופי וים! כמו כן, מובא בו הציטוט: בדרך זו או אחרת, בתקופה זו או אחרת, כולנו היינו שם ביוון, ולו היה גם הדבר רק בחלומותינו — הנרי מילר הפסל מואר בצבע כתום-אדום לציון יום הולדת שנה בשבי החמאס לכפיר ביבס הפסל מואר בצהוב כאות סולידריות עם הישראלים שנחטפו לעזה במתקפת הפתע הטרוריסטית של חמאס הפסל מואר בצבעי דגל ישראל לשמירת המורל במלחמת חרבות ברזל הפסל מואר בלילה – משמאל, קריית התרבות ע"ש צבי צילקר, ומימין, כיכר גן העיר והפסל "מחווה ספירלית" שנוצר גם הוא על ידי ישראל הדני ב-2022 שלטי מידע בכיכר סמל העיר אשדוד כיכר אילן רמון מדיה וקבצים בנושא כיכר המפרשים בוויקישיתוף חנוכת כיכר המפרשיות לזכר יהדות סלוניקי, יוני 1999, כתבה בערוץ "הארכיון לתולדות אשדוד", באתר יוטיוב (אורך: 23:58) התוכנית שטח עירוני מקיץ 1999, על חניכת "כיכר המפרשיות", כתבה בערוץ "הארכיון לתולדות אשדוד", באתר יוטיוב (אורך: 29:48) הצבע הכתום הפך לסמלה של משפחת ביבס, עקב היות שני בניהם, אריאל וכפיר בעלי שיער ראש ג'ינג'י כיכר המפרשים, באתר י. אמינוב. ניהול, תיאום ופיקוח פרויקטים, ‏16 במאי 2013 כיכר המפרשים, באתר תיירות אשדוד, ‏13 בדצמבר 2019 שלט הסבר הנמצא ליד הכיכר תמי אברהמי, חגיגות יום העצמאות חוזרות לשדרת כיכר המפרשים, באתר אשדוד היום, ‏16 באפריל 2023 תוכנית 603-0858191 – מגרש 3 מע"ר צפון אשדוד, באתר מינהל התכנון, מגרש משנה 7A חן מור אטיאס, כאות הזדהות עם משפחות החטופים: כיכרות העיר אשדוד הוארו בצהוב, באתר כאן דרום אשדוד, ‏8 בנובמבר 2023 משה סידי, אשדוד מזדהה עם תושבי עוטף עזה – צפו בכיכר המפרשים אדומה, באתר אשדוד אונליין, ‏18 באוגוסט 2020 אלדה נתנאל, כיכר המפרשים נצבעה בוורוד, באתר אשדוד נט, ‏8 בפברואר 2022 בול שהונפק לרגל חגיגות ה-50 לעיר אשדוד, 2006, מתוך הארכיון העירוני לתולדות אשדוד נבחר הלוגו החדש לעיר אשדוד, באתר אשדוד אונליין, ‏7 באפריל 2016 עופר אשטוקר, אחרי שנים של גרפיטי השחתה וצבע שדהה כיכר המפרשיות עוברת שיפוץ, באתר אשדוד נט, ‏28 במאי 2018 כיכר חדשה: "מחוה ספירלית" לכיכר גן העיר באשדוד, באתר אשדוד10, ‏7 בינואר 2022 יש לי לב אשדודי, בעמוד הפייסבוק של האקדמיה ללשון העברית, 9 באוגוסט 2022 שחר כחלון, לזכר הקורבנות כיכרות בצהוב, באתר אשדוד נט, ‏8 בנובמבר 2023 משה סידי, אשדוד כתומה – אשדוד עם כפיר ביבס, באתר אשדוד אונליין, ‏18 בינואר 2024 הסלוניקים באים, באתר סגולה מגזין ישראלי להיסטוריה יצחק כרם, ‏"העלייה השאלוניקאית לארץ ישראל בשנות השלושים", שורשים במזרח קובץ ה, תשס"ג 2002, עמ' 191-181. באתר מה-יא"ה (מפעל התיעוד - יהודי ארצות האסלאם), אוניברסיטת תל אביב שואת יהודי יוון, אתר חב"ד יוון (ארכיון)